Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Kanada välisminister Rob Nicholson
kinnitas Kanada kõikumatut toetust Iisraeli riigile.
Sajad palestiinlased kähmlesid politseiga
protestides Iisraeli valgusfestivali vastu Jeruusalemma vanalinnas.
Palestiinlastest ISIL-i toetajad Gazas tulistasid rakette Lõuna-Iisraeli.
Kanada välisminister Rob Nicholson
kohtus oma 2-päevasel visiidil regiooni
peaminister Netanyahuga tema Jeruusalemma residentsis.
Nicholson on üks reast diplomaatidest, kes suunduvad regiooni
kohtuma Iisraeli ja Palestiina juhtidega
sihiga taaskäivitada pikalt ummikus olnud rahukõnelused.
Ühisel pressikonverentsil kiitis peaminister Netanyahu Kanadat
tõe kaitsmise eest
ja kritiseeris Briti Tudengiliitu,
kes otsustas sel nädalal Iisraeli boikoteerida.
Kanada, peaminister Harperi juhtimisel,
on alati sitke ja räägib tõtt.
See on värskendav tuul
üha tõevaenulikumas keskkonnas.
Näiteks Briti Rahvuslik Tudengiliit
hääletas Iisraeli boikoteerimise poolt.
Seda vähem kui aasta pärast seda,
kui nad keeldusid toetamast boikotti ISISe vastu.
Nad boikoteerivad Iisraeli, kuid keelduvad boikoteerimast ISISt.
See ütleb kõik vajaliku BDS-i liikumise kohta.
Esmakordselt Iisraelis viibinud välisminister Nicholson ütles,
et tuli kinnitama Kanada kõikumatut toetust Iisraelile.
Olen siin selleks,
et väljendada empaatiliselt Kanada kõikumatut toetust Iisraelile.
Peaminister Harper on selgeks teinud, et peame Iisraeli sõbraks,
rahvaks, kes jagab meiega põhiväärtusi
ja on demokraatia majakaks rõhumise ja ebastabiilsuse regioonis.
Mõistame, et Iisraeli naabrus on sama ohtlik kui Kanada on rahulik.
Samuti teame, et Iisraeli juhtkonnal pole muud valikut,
kui teha pidevalt kõik enda kaitsmiseks jõudude eest,
kes on avalikult pühendunud selle hävitamisele.
EL välispoliitikajuht Mogherini ja Saksa välisminister Steinmeier
kohtusid oma hiljutistel visiitidel Iisraeli ja Palestiina juhtidega
ning Prantsuse välisminister Fabius külastab regiooni juunis,
sihiks jõupingutused rahvusvahelise konsensuse nimel
ÜRO Julgeolekunõukogu resolutsioonile,
mis seaks rahukõnelustele parameetrid
kauakestnud tüli lahendamiseks.
Prantsuse diplomaatide sõnul edastas Prantsusmaa hiljuti
Araabia Liiga maadele töödokumendi
Julgeolekunõukogu resolutsiooni ettevalmistamiseks,
mis seab uutele rahukõnelustele Iisraeli ja palestiinlaste vahel
graafiku ja täpsed parameetrid.
Kanada välisminister kohtus ka Iisraeli presidendi Rivlini
ja asevälisministri Hotovelyga.
President Rivlin õhutas kohtumisel Palestiina presidenti Abbasi
kõnelustelauda naasma, selle asemel,
et pöörduda institutsioonidesse nagu Haagi Kriminaalkohus ja ÜRO.
Kahjuks püüab palestiinlaste president Mahmoud Abbas,
mu sõber ja vastane Abu Mazen
edasi minna
ja kõnelustelauda vältida.
Ta tahaks kasutada kõiki maailma institutsioone,
olgu ICCd või ÜROd,
selle asemel, et tulla ja püüda probleemi lahendada.
Pärast aastaid USA-juhitud rahujõupingutusi
Iisraeli ja palestiinlaste vahel jõudsid kõnelused ummikusse
erilise võimaluseta nende jätkamiseks.
Washingtoni lubas ümber hinnata oma suhted Iisraeliga
ja oma Lähis-Ida diplomaatia,
kui peaminister Netanyahu ütles viimase valimiskampaania ajal,
et tema ametiajal Palestiina riiki ei sünni.
Sajad palestiinlased kähmlesid Jeruusalemma vanalinnas politseiga,
protesteerides Iisraeli valgusfestivali vastu.
Politsei teatel vahistati neli inimest. Puuduvad teated vigastuste kohta.
Valgusfestival on igaaastane linnavalitsuse korraldatud sündmus,
kus tuhanded osalevad kultuuri- ja kunstiüritustel,
kust ei puudu ka tants ja laul
ja vana Jeruusalemma müüridele projitseeritud visuaalkunstiteosed.
Palestiina noored korraldasid aga Damaskuse värava juures
vastuürituse lastele ja stepptantsuesinemistele.
Palestiina korraldajate sõnul
on nad Jeruusalemma Linnavalitsuse valgusfestivali vastu,
kuna see surub peale Iisraeli identiteeti
ja ignoreerib iidse linna araabia identiteeti.
Gaza palestiinlased
jätkasid raketituld Lõuna-Iisraeli suunas.
Raketid plahvatasid Negevi maakonnas.
Keegi viga ei saanud, kuid plahvatused tekitasid purustusi.
Raketituli ajendas IDF vastama
ja õhujõudude hävitajad pommitasid Gazas kolme objekti.
Kaitseminister Ya'alon tegi selgeks,
et Iisrael peab Gazas toimuva eest vastutavaks Hamasi
ega salli rünnakukatseid oma kodanike vastu.
ISIL-iga seotud salafistide rühmitus Omari Brigaadid
võtsid raketitule eest vastutuse,
väites, et see oli vastuseks ühe nende mehe tapmise eest
Gazat valitseva Hamasi poolt käesoleval nädalal.
Iisraeli Välisminister võttis ühendust
rahvusvahelise telekommunikatsiooni- hiiglase Orange'iga,
et selgitada tegevjuht Stephane Richardi avaldust,
kus ta teatas kavatsusest lõpetada kiiresti Iisraelis kogu äritegevus.
Asevälisminister Hotovely ütles kirjas Richardile, et on kindel,
et raportid ei peegelda firma kavatsusi
ja õhutas teda mitte osalema juudiriigi vastases valetööstuses.
Richard ütles pressikonverentsil Kairos, Egiptuses,
et katkestaks meeleldi juba homme kõik sidemed
Orange'it Iisraelis esindava firmaga,
kuid kuid see oleks riskantne seoses järgnevate trahvidega.
Iisraeli partnerfirma oli jahmunud ja selgitas,
et ainus side rahvusvahelise firmaga on brändi nimi
ja partner jätkab ustavalt Iisraeli avalikkuse teenindamist.
Võitlusest ISIL-iga -
USA presidendi erisaadiku sõnul globaalses koalitsioonis ISIL-i vastu
kestab rühmituse ideoloogia võitmine ilmselt põlvkonna või rohkemgi.
Koalitsioon hakkab mõistma ISIL-i organisatsioonilist struktuuri
ja äriettevõtet, ütles ta.
See on pikk kampaania, mille aspektid,
nagu ISIL-i ideoloogia võitmine võtavad põlvkonna või kauem.
Kuid suudame ja peame selle väljakutsega hakkama saama.
Jagame infot
blokeerimaks nende juurdepääsu globaalsele finantssüsteemile.
Paljastame nende juurdepääsu rahale regioonis ja välismaal.
Hiljutises reidis Abu Sayyefi elamule Süürias,
kogusime olulist infot ISIL-i finantsoperatsioonide kohta.
Ja meil on selgem arusaam ISIL-i organisatsioonilisest ülesehitusest
ja selle äriettevõttest.
Obama erisaadik kutsus ka rahvusvahelist kogukonda
muutma lähenemist kodanike rehabiliteerimiseks
ja tundma kaasa neile, kes võitlesid ISIL-i eest
ja otsustasid naasta kodumaale. Pikk vangistus ei saa olla ainus viis
naasvate radikaalsete võitlejatega tegelemiseks.
Pikk kinnipidamine ei saa olla ainus vahend
naasvate välisvõitlejatega tegelemiseks.
Peame püüdma olla kaastundlike riikide koalitsioon.
Eriti kuna mõned partnerid on selles vallas edukad olnud.
Rehabiliteerimise ja reintegreerimise lubadust tuleks uurida ja kaaluda.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri